


 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)[image: ][image: ]


Παρασκευή, 09 Οκτωβρίου2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 50 αλλοδαπών στην Ιεράπετρα – Συνέχεια ενημέρωσης αναφορικά με τον εντοπισμό και διάσωση54 αλλοδαπών στους Καλούς Λιμένες – Εντοπισμός και διάσωση 57 αλλοδαπών και σύλληψη του αλλοδαπού διακινητή τους νότια της Γαύδου - Εντοπισμός και διάσωση 41 αλλοδαπών και σύλληψη του αλλοδαπού διακινητή τους νότια της Γαύδου - Αλιευτικός έλεγχος στην Ερέτρια - Διακομιδές ασθενών

Συνέχεια ενημέρωσης:
Αναφορικά με τον εντοπισμό και τη διάσωση 50 αλλοδαπών στη θαλάσσια περιοχή 24 ν.μ. νοτιοδυτικά της Ιεράπετρας τις πρώτες πρωινές ώρες σήμερα, συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν από τη Λιβύη, με προορισμό την Ελλάδα. Προανάκριση διενεργείται από το Λιμεναρχείο Ιεράπετρας.

*****
Συνέχεια ενημέρωσης:
Αναφορικά με τον εντοπισμό και διάσωση 54 αλλοδαπών στη θαλάσσια περιοχή 57 ν.μ. νοτιοανατολικά των Καλών Λιμένων, τις βραδινές ώρες χθες, συνελήφθη ένας 15χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 07.10.2026 από το Τομπρούκ της Λιβύης, καταβάλλοντας χρηματικά ποσά μεταξύ 1.500 δολαρίων Η.Π.Α. και 14.000 δηναρίων Λιβύης, για τη μεταφορά τους στην Ελλάδα.

*****

Τις πρωινές ώρες σήμερα, ενημερώθηκαν οι Λιμενικές Αρχές της Χώρας Σφακίων, της Παλαιόχωρας, της Γαύδου, της Αγίας Γαλήνης, των Καλών Λιμένων και του Κόκκινου Πύργου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, την οποία είχε εντοπίσει μη επανδρωμένο εναέριο μέσο της Δύναμης Frontex στη θαλάσσια περιοχή 24 ν.μ. νότια της Γαύδου. Άμεσα την περιοχή κατέπλευσε Περιπολικό σκάφος Λ.Σ.-ΕΛ.ΑΚΤ. (ΠΛΣ) το οποίο εντόπισε και περισυνέλεξε 58 αλλοδαπούς (50 άνδρες και 8 γυναίκες) τους οποίους μετέφερε στο λιμάνι «ΤΗΓΑΝΙ» της Παλαιόχωρας. Ακολούθως οδηγήθηκαν με λεωφορείο, συνοδεία στελεχών του Κεντρικού Λιμεναρχείου Χανίων σε χώρο φιλοξενίας στην Αγυιά Χανίων. Κατά τη διενεργούμενη προανάκριση από το Κεντρικό Λιμεναρχείο Χανίων, αναγνωρίστηκε ένας 17χρονος αλλοδαπός (υπήκοος Νοτίου Σουδάν) εκ των ανωτέρω, ως ο διακινητής των υπολοίπων και συνελήφθη για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/2023 («Διευκόλυνση») και του άρθρου 306 του Π.Κ. («Έκθεση»), ο οποίος τους μετέφερε από την περιοχή του Τομπρούκ της Λιβύης στην Ελλάδα.

Επίσης, τις πρωινές ώρες σήμερα, ενημερώθηκαν οι Λιμενικές Αρχές της Χώρας Σφακίων, της Παλαιόχωρας, της Γαύδου, της Αγίας Γαλήνης, των Καλών Λιμένων και του Κόκκινου Πύργου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, την οποία είχε εντοπίσει μη επανδρωμένο εναέριο μέσο της Δύναμης Frontex στη θαλάσσια περιοχή 24 ν.μ. νότια της Γαύδου. Άμεσα την περιοχή κατέπλευσε Περιπολικό σκάφος Λ.Σ.-ΕΛ.ΑΚΤ. (ΠΛΣ) το οποίο εντόπισε και περισυνέλεξε 42 αλλοδαπούς (39 άνδρες, 2 γυναίκες και 1 ανήλικο) τους οποίους μετέφερε  στο λιμάνι «ΤΗΓΑΝΙ» της Παλαιόχωρας. Ακολούθως οδηγήθηκαν με λεωφορείο, συνοδεία στελεχών του Κεντρικού Λιμεναρχείου Χανίων σε χώρο φιλοξενίας στην Αγυιά Χανίων. Κατά τη διενεργούμενη προανάκριση από το Κεντρικό Λιμεναρχείο Χανίων, αναγνωρίστηκε ένας 16χρονος αλλοδαπός (υπήκοος Νοτίου Σουδάν) εκ των ανωτέρω, ως ο διακινητής των υπολοίπων και συνελήφθη για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/2023 («Διευκόλυνση») και του άρθρου 306 του Π.Κ. («Έκθεση»), ο οποίος τους μετέφερε από την περιοχή του Τομπρούκ της Λιβύης στην Ελλάδα.

*****

Τις πρωινές ώρες σήμερα, στο πλαίσιο ελέγχων για την πρόληψη παράνομης αλιευτικής δραστηριότητας, εντοπίστηκε 35χρονος ημεδαπός, από στελέχη της Λιμενικής Αρχής της Ερέτριας, στη θαλάσσια περιοχή «ΑΜΑΡΥΝΘΟΥ» του νότιου Ευβοϊκού κόλπου, να έχει αλιεύσει με ελεύθερη κατάδυση τριακόσια(300) τεμάχια του είδους «ΑΧΙΝΟΣ», υπερβαίνοντας το επιτρεπόμενο όριο των τριάντα (30) τεμαχίων ανά ημέρα καθώς και σε απαγορευμένη χρονική περίοδο. Από το Β’ Λιμενικό Τμήμα Ερέτριας του Κεντρικού Λιμεναρχείου Χαλκίδας, κατασχέθηκε η ανωτέρω ποσότητα αλιευμάτων και επαναποντίστηκε στη θάλασσα, ενώ παράλληλα κινήθηκε η διαδικασία επιβολής των προβλεπόμενων διοικητικών κυρώσεων.
Φωτογραφικό υλικό αναρτήθηκε στην ιστοσελίδα www.hcg.gr.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-63χρονης, από το λιμάνι Φούρνων Κορσεών στο λιμάνι του Αγ. Κήρυκου, με Περιπολικό σκάφος Λ.Σ.-ΕΛΑΚΤ., 
-66χρονης, από το λιμάνι της Καλύμνου στο λιμάνι του Μαστιχαρίου της Κω, με το Ε/Γ –Τ/Ρ «ΛΟΜΠΥ» Ν.ΣΑΡ. 624 και
-δύο 16χρονων και 86χρονης, από το λιμάνι του Φρυ Κάσου στο λιμάνι της Καρπάθου, με το Ε/Γ –Δ/Ρ «ΚΑΣΟΣ ΠΡΙΝΣΕΣ» Ν.Κ. 02. 

